Stysel en hardlywigheid |Health24
Stysel en hardlywigheid
Ek wil net weet watter ander voesel kan ek in die plek van rys, pasta, mieliemeel ens. (stysel) gebruik aangesien wanneer ek dit eet ek vir dae hardlywig raak en dan baie water ook stoor. Ek sal op die skaal klim dan in een dag sommer 3 kg swaarder weeg as die vorige en 'n paar dae daarna sal dit weer normaal wees. Ek is nie oorgewig nie en het 'n BMI van 21.6. Ek het nog altyd die probleem van hardlywigheid na sekere kosse gehad.
Dankie vir die ondersteuning, ek geniet die rubrieke baie!!
Answer 1,817 views
Die beste manier om hardlywigheid te bekamp is om jou vesel inname te verhoog - dit beteken jy moet meer heelgraan brood en ontbytgrane, vrugte en groente, en peulgroente eet. Ek vermoed dat jy altyd verfynde stysels eet en dat dit jou hardlywig maak. Sodra jy growwe grane, ens begin eet sal die vesel jou derms prikkel en die hardlywigheid bekamp. Dit is ook 'n mees ontmoedigende gewoonte om jou elke dag te weeg! 'n Mens se gewig kan met daardie 3 kg van een dag na die ander wissel sonder dat jy 'gewig' of vet opgetel het. Vroulike hormone speel ook 'n rol en sommige dames vind dat hulle rondom hulle mondstonde meer water stoor en dan swaarder weeg. Weeg jou liefs net EEN KEER PER WEEK en drink 3-4 ekstra glase water per dag.